- अवैध संबंध में बाधक बनी तो की हत्या - Amar Ujala Hindi News
अवैध संबंध में बाधक बनी तो की हत्या
{"_id":"7-10056","slug":"Hathras-10056-7","type":"story","status":"publish","title_hn":"\u0905\u0935\u0948\u0927 \u0938\u0902\u092c\u0902\u0927 \u092e\u0947\u0902 \u092c\u093e\u0927\u0915 \u092c\u0928\u0940 \u0924\u094b \u0915\u0940 \u0939\u0924\u094d\u092f\u093e ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
अलीगढ़/हाथरस। जवां क्षेत्र में मिली महिला की सिर विहीन लाश हाथरस जंक्शन के गांव सलेमपुर के एक स्कूल प्रबंधक की पत्नी की निकली। उसे किसी और ने नहीं, बल्कि स्कूल टीचर से संबंधों में बाधक बनने पर खुद पति ने ही अपने फुफेरे भाई की मदद से रास्ते से हटवाया है। इस काम में एक वैन चालक की मदद ली गई और 20 हजार रुपया खर्च हुआ। हाथरस जंक्शन और जवां पुलिस ने शिनाख्त के बाद हत्या की कहानी से पर्दा हटा दिया है। फिलहाल पति और उसके फुफेरे भाई को हिरासत में ले लिया है, जबकि वैन चालक की तलाश की जा रही है।
एसओ जवां ओपी राना ने बताया कि गांव लुहारी-छलेसरा के मध्य वीरेंद्र सिंह चौहान के बाग में सोमवार की सुबह महिला का सिरविहीन शव मिला था, जिसकी पहचान प्रीति सेंगर उर्फ पुष्पा पत्नी गिरीश सेंगर निवासी सलेमपुर के रूप में हुई। जांच में निकलकर आया है कि गिरीश एक स्कूल चलाते हैं। गिरीश के स्कूल की एक शिक्षिका से संबंध थे। इन संबंधों का अक्सर प्रीति विरोध करती थी। इसी विरोध के चलते गिरीश ने अपने फुफेरे भाई लोकेश निवासी पिछौंती हसायन की मदद से प्रीति को रास्ते से हटाने का प्लान बना लिया। शनिवार को लोकेश प्रीति को दवा दिलाने के बहाने हाथरस लेकर आया। रास्ते में काम का बहाना देकर रानी का नगला पर रोककर चाय पिलाई और वहां से प्रीति को एक वैन में सवार करा दिया। सूत्र बताते हैं कि रानी नगला में प्रीति को नशीली चाय पिलाई गई थी। उसके बाद रविवार को गिरीश ने हाथरस कोतवाली में प्रीति की गुमशुदगी यह कहते हुए दर्ज कराई कि उसकी पत्नी अकेली दवा लेने हाथरस आई थी। सोमवार सिर विहीन शव मिलने पर उसके कपड़ों के आधार पर खुद गिरीश व प्रीति के विष्णुपुरी अलीगढ़ निवासी चाचा जगदीश ने उसकी पहचान की। शव की पहचान होने पर दोनों जनपदों की पुलिस सक्रिय हुई और जांच की तो कहानी से लगभग पर्दा उठ गया। हाथरस पुलिस ने गिरीश और लोकेश को हिरासत में ले लिया है। एसओ जवां के अनुसार इस संबंध में अज्ञात के खिलाफ धारा 302/201 के तहत रिपोर्ट दर्ज कर ली गई है। हाथरस पुलिस की मदद से जल्द ही हत्या से पर्दा उठा दिया जाएगा।